proxectonos/corpus_dominio_legal_administrativo_tmp huggingface dataset:
DECRETO 20/2016, do 18 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción consistente na restitución da ribeira do río Miño no cruzamento da autoestrada AG-53 (Aceousa), de clave OU/11/073.01.
Consellería de Infraestruturas e Vivenda — III. Outras disposicións — 07/03/2016

Con data do 2 de marzo de 2015, o director da Axencia Galega de Infraestruturas resolveu aprobar o proxecto de construción consistente na restitución da ribeira do río Miño no cruzamento da autoestrada AG-53 (Aceousa), de clave OU/11/073.01.
O mencionado proxecto de construción ten por obxecto a restitución das estruturas de protección precisas na ribeiras do río Miño, á altura do viaduto da AG-53 sobre a dita canle. Así mesmo, inclúese un paso superior sobre a liña de ferrocarril Vigo-Ourense para o tránsito de maquinaria de obra e acceso para os futuros traballos de mantemento na zona de actuación.
A xustificación da urxencia de ocupación dos bens e dereitos precisos para a execución desta actuación vén motivada pola necesidade de restituír a ribeira, protexela fronte a novos procesos erosivos e rexenerala ambientalmente.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda, e logo da deliberación do Consello da Xunta de Galicia, na súa reunión do día dezaoito de febreiro de dous mil dezaseis,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción consistente na restitución da ribeira do río Miño no cruzamento da autoestrada AG-53 (Aceousa), de clave OU/11/073.01.
Santiago de Compostela, dezaoito de febreiro de dous mil dezaseis
CORRECCIÓN de erros. Lei 2/2016, do 10 de febreiro, do solo de Galicia.
Presidencia da Xunta de Galicia — I. Disposicións xerais — 15/03/2016

Advertidos erros na publicación da Lei 2/2016, do 10 de febreiro, do solo de Galicia, publicada no Diario Oficial de Galicia núm. 34, do 19 de febreiro de 2016, cómpre facer as oportunas correccións no sentido que se indica a seguir.
Nas páxinas 6206 e 6326, na exposición de motivos 11, 5º parágrafo, e mais na disposición derrogatoria única:
Onde di: «Lei 14/2009, do 29 de decembro,…», debe dicir: «Lei 14/2004, do 29 de decembro,…».
CORRECCIÓN de erros. Lei 12/2015, do 24 de decembro, de orzamentos xerais da Comunidade Autónoma de Galicia para o ano 2016.
Presidencia da Xunta de Galicia — I. Disposicións xerais — 18/03/2016

Advertidos erros na publicación da Lei 12/2015, do 24 de decembro, de orzamentos xerais da Comunidade Autónoma de Galicia para o ano 2016, publicada no Diario Oficial de Galicia núm. 249, do 31 de decembro, cómpre facer as oportunas correccións no sentido que se indica a seguir.
Na páxina 52857, na columna de Explotación correspondente a Xestión do Solo de Galicia-Xestur, S.A., onde di: «19.125», debe dicir: «19.410».
Na páxina 52857, na columna de Explotación correspondente ao Total, onde di: «264.338», debe dicir: «264.623».
Na páxina 52859, na columna de Subvencións de explotación correspondente a Xestión do Solo de Galicia-Xestur, S.A., onde di: «105», debe dicir: «390».
Na páxina 52859, na columna de Subvencións de explotación correspondente ao Total, onde di: «18.467», debe dicir «18.752».
RESOLUCIÓN do 1 de marzo de 2016 pola que se convoca un curso selectivo de acceso á escala executiva, categoría de inspector, dos corpos da Policía local.
Academia Galega de Seguridade Pública — III. Outras disposicións — 15/03/2016

Dentro das actividades programadas para o ano 2016, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso a categoría de inspector da Policía local, conforme as seguintes bases:
Obxectivos.
Mellorar o compromiso profesional de servizo público aos cidadáns, baixo parámetros actitudinais de eficacia e de ética policial.
Facilitarlles aos alumnos unha actualización xurídico-normativa e de operativa profesional que lles permita un mellor exercicio da súa función.
Dotalos das ferramentas de coñecemento necesarias para a organización e estruturación adecuada dos recursos humanos e dos medios materiais de que dispoñan.
Destinatarios/as.
Persoal dos corpos de policía local que superaron o proceso selectivo para a categoría de inspector e que non tivesen realizado este curso.
Inscrición.
A inscrición dos/das participantes será totalmente gratuíta.
Prazas.
Sen límite.
Solicitudes.
1. Os concellos deberán remitir un escrito á Academia Galega de Seguridade Pública en que soliciten a participación no curso da/das persoa/s que se atopen nesta situación, para efectuar a correspondente reserva de praza para a realización do devandito curso.
2. O prazo para a remisión de escritos rematará o día 28 de marzo de 2016.
Duración e contido.
O curso terá unha duración de 250 horas lectivas e desenvolverase de xeito presencial na Academia Galega de Seguridade Pública.
Este curso contén os seguintes módulos:
– Módulo I: módulo operativo.
– Módulo II: módulo xurídico.
– Módulo III: módulo técnico.
– Módulo IV: módulo administrativo.
– Módulo V: módulo de dirección de equipos.
– Módulo VI: módulo práctico.
Datas.
O curso realizarase do 4 de abril ao 20 de maio de 2016.
Desenvolvemento do curso.
Os alumnos da Academia Galega de Seguridade Pública, durante o seu período de permanencia nesta, rexeranse polo seu Regulamento de réxime interior, publicado por Orde do 4 de febreiro de 2009, da Consellería de Presidencia, Administracións Públicas e Xustiza, no DOG número 30, do 12 de febreiro.
Certificado.
Unha vez superado este curso, a Agasp emitirá un informe ao concello correspondente en que certifique esta circunstancia, de xeito que se poida proceder ao nomeamento como funcionario de carreira e á toma de posesión como oficial do corpo de Policía local.
Modificacións.
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 1 de marzo de 2016
RESOLUCIÓN do 7 de marzo de 2016 pola que se convoca un curso selectivo de acceso á escala básica, categoría de oficial, dos corpos da Policía local.
Academia Galega de Seguridade Pública — III. Outras disposicións — 15/03/2016

Dentro das actividades programadas para o ano 2016, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso á categoría de oficial da Policía local conforme as seguintes bases:
Obxectivos.
Mellorar o compromiso profesional de servizo público aos cidadáns, baixo parámetros actitudinais de eficacia e de ética policial.
Facilitarlles aos alumnos unha actualización xurídico-normativa e de operativa profesional que lles permita un mellor exercicio da súa función.
Dotalos das ferramentas de coñecemento necesarias para a organización e estruturación adecuada dos recursos humanos e dos medios materiais de que dispoñan.
Destinatarios/as.
Persoal dos corpos de policía local que superaron o proceso selectivo para a categoría de oficial e que non realizasen este curso.
Inscrición.
A inscrición dos/as participantes será gratuíta.
Prazas.
Sen límite.
Solicitudes.
1. Os concellos deberán remitir un escrito á Academia Galega de Seguridade Pública, en que soliciten a participación no curso da/s persoa/s que se atopen nesta situación, para efectuar a correspondente reserva de praza para a realización do dito curso.
2. O prazo para a remisión de escritos rematará o día 28 de marzo de 2016.
Duración e contido.
O curso terá unha duración de 250 horas lectivas e desenvolverase de maneira presencial na Academia Galega de Seguridade Pública.
Este curso contén os seguintes módulos:
– Módulo I: módulo operativo.
– Módulo II: módulo xurídico.
– Módulo III: módulo técnico.
– Módulo IV: módulo administrativo.
– Módulo V: módulo de comunicación.
– Módulo VI: módulo práctico.
Datas.
O curso realizarase do 4 de abril ao 20 de maio de 2016.
Desenvolvemento do curso.
Os alumnos da Academia Galega de Seguridade Pública, durante o seu período de permanencia nesta, rexeranse polo seu regulamento de réxime interior, publicado por Orde do 4 de febreiro de 2009, da Consellería de Presidencia, Administracións Públicas e Xustiza, no DOG número 30, do 12 de febreiro de 2009.
Certificado.
Unha vez superado este curso, a Agasp emitirá un informe ao concello correspondente en que certifique esta circunstancia, de forma que se poida proceder ao nomeamento como funcionario de carreira e á toma de posesión como oficial do corpo de Policía local.
Modificacións.
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 1 de marzo de 2016
RESOLUCIÓN do 4 de marzo de 2016, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional de grao superior correspondentes ao curso 2014/15.
Consellería de Cultura, Educación e Ordenación Universitaria — III. Outras disposicións — 16/03/2016

En virtude da autorización conferida pola disposición derradeira primeira da Orde do 18 de febreiro de 2016 (
Diario Oficial de Galicia
do 26 de febreiro), pola que se convocan os premios extraordinarios de formación profesional de grao superior correspondentes ao curso 2014/15, e de conformidade co establecido no artigo 8 desa orde, en relación coa composición do xurado de selección encargado da análise e valoración das solicitudes,
Designar os membros do xurado de selección que deberá analizar e valorar as solicitudes dos aspirantes aos premios extraordinarios de formación profesional de grao superior correspondentes ao curso 2014/15 e facer pública a súa composición que é a que figura no anexo a esta resolución.
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 4 de marzo de 2016
RESOLUCIÓN do 7 de marzo de 2016, da Xefatura Territorial de Lugo, pola que se dá publicidade das axudas concedidas ao abeiro da Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015 (Diario Oficial de Galicia número 157, do 19 de agosto).
Consellería de Economía, Emprego e Industria — III. Outras disposicións — 16/03/2016

A Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015 (
Diario Oficial de Galicia
número 157, do 19 de agosto), establece no seu artigo 4 que a distribución provincial de créditos para o financiamento das axudas e subvencións previstas nesta orde será directamente proporcional á porcentaxe do paro rexistrado en cada provincia en 31 de decembro de 2014, segundo os datos de paro rexistrados do Servizo Público de Emprego de Galicia.
Segundo os datos do paro rexistrado nesta provincia, correspondeulle un crédito de 1.683.000,00 €.
Así mesmo, e de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Xefatura Territorial da Consellería de Economía, Emprego e Industria, por delegación do conselleiro,
Ordenar a publicación no Diario Oficial de Galicia das subvencións concedidas na provincia de Lugo con cargo á aplicación orzamentaria 11.02.322C.472.0, ao abeiro da Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015.
Este programa de promoción do emprego autónomo está cofinanciado polo Fondo Social Europeo, nunha porcentaxe do 80 por cento, no eixe 1, prioridade de investimento 8.3, obxectivo especifico 8.3.1, no marco de programación FSE Galicia 2014-2020.
Lugo, 7 de marzo de 2016
ORDE do 23 de febreiro de 2016 pola que se modifica a autorización do centro privado Calasanz-PP Escolapios, do concello da Coruña.
Consellería de Cultura, Educación e Ordenación Universitaria — III. Outras disposicións — 15/03/2016

O representante da titularidade do centro privado (CPR) Calasanz-PP Escolapios, do concello da Coruña, solicita autorización para unha (1) unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar unha (1) unidade de educación especial no centro privado que se sinala a seguir:
Denominación xenérica: centro privado (CPR).
Denominación específica: Calasanz-PP Escolapios.
Código do centro: 15004010.
Domicilio: estrada dos Fortes, nº 10.
Localidade: A Coruña.
Concello: A Coruña.
Código postal: 15011.
Provincia: A Coruña.
Titular: Padres Escolapios.
Composición resultante:
– 9 unidades do segundo ciclo de educación infantil.
– 18 unidades de educación primaria.
– 12 unidades de educación secundaria obrigatoria.
– 6 unidades de bacharelato, das modalidades de:
a) Ciencias.
b) Humanidades e ciencias sociais.
– 1 unidade de educación especial.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de febreiro de 2016
RESOLUCIÓN do 14 de marzo de 2016 pola que se dispón o cesamento e o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 22/03/2016

O Decreto 149/2012, do 5 de xullo, polo que se regula o Consello do Turismo de Galicia, establece no seu artigo 5 o procedemento de nomeamento dos seus membros e dispón no seu número 1 que os membros serán nomeados e cesados pola persoa titular do órgano superior da Administración autonómica competente en materia de turismo por proposta das diferentes organizacións e entidades representadas. O número 2 do citado artigo establece que se algún membro perde a condición de representatividade pola organización que o elixiu, esta deberalle comunicar, no prazo máximo dun mes, á Administración turística autonómica o/a novo/a vogal proposto/a para a súa representación.
O 18 de febreiro de 2013 constituíuse a Axencia Turismo de Galicia, coa sesión constitutiva do seu Consello Reitor, e asumiu desde a súa constitución as competencias atribuídas á Secretaría Xeral para o Turismo, de conformidade co disposto na disposición adicional primeira do Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos.
Polo exposto, en exercicio das facultades que teño conferidas,
Primeiro. Cesar como membros do Consello do Turismo de Galicia a:
– Mª Eugenia Lado Lema, membro titular, e Félix Rubial Bernárdez, membro suplente, en representación da consellería con competencias en materia de sanidade.
– Antonio Crespo Iglesias, membro titular, e Monserrat Castro Vázquez, membro suplente, en representación da consellería con competencias en medio rural.
– Miguel Ángel Pérez García, como membro titular, e Leopoldo Rubido Ramonde, membro suplente, en representación das administracións locais.
Segundo. Nomear como membros do Consello do Turismo de Galicia a:
– Raquel Mª Vázquez Mourelle, vicexerente do Servizo Galego de Saúde, como membro titular, en representación da consellería con competencias en sanidade, e, como suplente, Ramón Martínez Blanco, vicesecretario xeral da Consellería de Sanidade.
– Belén Mª do Campo Piñeiro, directora xeral de Gandaría, Agricultura e Políticas Agroalimentarias, como membro titular, en representación da consellería con competencias no medio rural, e, como suplente, Ricardo Rivas Barros, subdirector xeral de Industrias e Calidade Agroalimentaria.
– José Antonio Cacabelos Rico, alcalde do Grove, como membro titular e, como suplente, Enma Torres Romay, tenente alcalde do Grove.
Santiago de Compostela, 14 de marzo de 2016
RESOLUCIÓN do 11 de marzo de 2016 pola que se ordena a publicación do Acordo do Consello da Xunta de Galicia do 10 de marzo de 2016 polo que se declaran festas de Galicia de interese turístico a Feira do Queixo do Cebreiro (Lugo), a Xuntanza Internacional de Gaiteiros de Monterrei (Ourense), o Entroido de Vilariño de Conso (Ourense), a Feira do Viño do Rosal (Pontevedra) e a Festa do Viño do Condado do Tea (Pontevedra).
Axencia Turismo de Galicia — III. Outras disposicións — 18/03/2016

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia Turismo de Galicia dispón que se publique no Diario Oficial de Galicia o acordo adoptado polo Consello da Xunta na súa reunión do 10 de marzo de 2016, que a seguir se transcribe:
«Declarar festas de Galicia de interese turístico, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, as seguintes:
• A Feira do Queixo do Cebreiro, que se celebra nas datas coincidentes coa Semana Santa, no concello de Pedrafita do Cebreiro (Lugo).
• A Xuntanza Internacional de Gaiteiros de Monterrei, que se celebra na segunda semana do mes de xuño, no concello de Monterrei (Ourense).
• O Entroido de Vilariño de Conso, que se celebra nas datas do Entroido, no concello de Vilariño de Conso (Ourense).
• A Feira do Viño do Rosal, que se celebra a última fin de semana de agosto, no concello do Rosal (Pontevedra).
• A Festa do Viño do Condado do Tea, que se celebra a última fin de semana de agosto, no concello de Salvaterra de Miño (Pontevedra)».
Santiago de Compostela, 11 de marzo de 2016
ORDE do 15 de marzo de 2016 pola que se modifica o prazo de presentación das solicitudes previsto na Orde do 23 de decembro de 2015 pola que se convocan para o ano 2016 as axudas para apoio aos investimentos nas explotacións agrícolas, para a creación de empresas para os agricultores mozos e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014_2020.
Consellería do Medio Rural — III. Outras disposicións — 18/03/2016

A Orde do 23 de decembro de 2015 pola que se convocan para o ano 2016 as axudas para apoio aos investimentos nas explotacións agrícolas, para a creación de empresas para os agricultores mozos, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014_2020, establece no artigo 4 que o prazo de presentación de solicitudes comezará o 18 de xaneiro e rematará o 18 de marzo, ambos incluídos.
Existe unha petición de diferentes colectivos da necesidade de prolongar o dito prazo.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo 1. Ampliación do prazo de solicitude da axuda
Amplíase o prazo de presentación das solicitudes ata o día 2 de abril, incluído.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de marzo de 2016
CORRECCIÓN de erros. Resolución do 27 de xaneiro de 2016, da Dirección Xeral de Educación, Formación Profesional e Innovación Educativa, pola que se habilita persoal asesor e/ou avaliador no marco do proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia ou familias profesionais do Catálogo nacional de cualificacións profesionais.
Consellería de Cultura, Educación e Ordenación Universitaria — III. Outras disposicións — 18/03/2016

Advertidos erros na Resolución do 27 de xaneiro de 2016, publicada no DOG número 26, do 9 de febreiro de 2016, cómpre facer as oportunas correccións.
– Na páxina 4436, no cadro que corresponde á familia profesional de Sanidade, debe eliminarse a fila correspondente a:
– Na páxina 4434, no cadro correspondente á familia de Electricidade e electrónica, debe incorporarse unha nova fila correspondente a:
RESOLUCIÓN do 8 de marzo de 2016, do Consello de Dirección, pola que se publica o acordo da destrución da documentación xustificativa dos méritos curriculares presentados polos solicitantes que concorreron á convocatoria de 2007, 2008 e 2009 de avaliación e informe previos á contratación do profesorado universitario.
Axencia para a Calidade do Sistema Universitario de Galicia — III. Outras disposicións — 22/03/2016

Logo de 15 anos de actividade na Axencia para a Calidade do Sistema Universitario de Galicia (ACSUG), a sucesiva acumulación de documentación administrativa implica unha serie de complicacións para a súa conservación e arquivamento, debido á limitación de recursos físicos dispoñibles para albergalos. Tendo en conta que moita da documentación acumulada non precisa ser conservada, no Consello de Dirección do 15 de decembro de 2010 adoptáronse unha serie de decisións, respecto á documentación xerada nos procesos de avaliación previa á contratación de profesorado, para a súa destrución ou conservación.
De conformidade co anterior, no Consello de Dirección do 17 de decembro de 2015 acordouse:
Destruír a documentación xustificativa dos méritos curriculares presentados polos solicitantes nas convocatorias de avaliación e informe previos á contratación do profesorado universitario de 2007, 2008 e 2009, publicadas mediante as respectivas resolucións do 13 de abril de 2007 (DOG do 23 de abril), 19 de maio de 2008 (DOG do 27 de maio) e 15 de decembro de 2009 (30 de decembro).
Igualmente, disponse que todos aqueles interesados que participasen nos procedementos citados poderán solicitar a retirada da documentación a que se fai referencia, no prazo dun mes contado desde o día seguinte á publicación desta resolución no DOG. Unha vez cumprido este prazo, xa non poderá solicitarse a retirada da documentación e procederase á súa destrución de acordo coas directrices establecidas pola lexislación de aplicación en materia de patrimonio e de protección de datos de carácter persoal.
Santiago de Compostela, 8 de marzo de 2016
EXTRACTO da Orde do 8 de marzo de 2016 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas, e se procede á súa convocatoria para o ano 2016.
Consellería de Cultura, Educación e Ordenación Universitaria — III. Outras disposicións — 22/03/2016

BDNS (Identif.): 302392.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Empresarios e persoas físicas e xurídicas sen ánimo de lucro que promovesen as intervencións arqueolóxicas comprendidas no ámbito desta orde, desenvoltas en bens inmobles de titularidade privada, que cumpran os seguintes requisitos:
Que as actuacións arqueolóxicas estean autorizadas e fosen realizadas desde o ano 2014 en diante e estean finalizadas na data de publicación desta orde.
Que as actuacións se desenvolvesen conforme os proxectos arqueolóxicos presentados e se cumprisen as obrigas de responsabilidade da dirección de acordo co establecido no Decreto 199/1997, que regula a actividade arqueolóxica na Comunidade Autónoma de Galicia.
Que se acredite a presentación e a entrega dos correspondentes informes valorativos ou das memorias técnicas e da acta de depósito dos materiais de acordo co citado Decreto 199/1997.
Segundo. Finalidade
A concesión de axudas, polo procedemento abreviado de concorrencia non competitiva, aos promotores particulares de calquera tipo de obras que afecten un conxunto histórico, zona arqueolóxica ou xacementos catalogados ou inventariados, nos casos en que a Consellería de Cultura, Educación e Ordenación Universitaria ou a figura de planeamento vixente determine a necesidade de realizar intervencións arqueolóxicas, en concepto de colaboración no financiamento do custo da execución do proxecto arqueolóxico realizado de acordo cos requisitos establecidos no artigo 61 de la Lei 8/1995, do 30 de outubro, do patrimonio cultural de Galicia.
Terceiro. Bases reguladoras
Orde do 8 de marzo de 2016, da Consellería de Cultura, Educación e Ordenación Universitaria, pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas, e se procede á súa convocatoria para o ano 2016.
Cuarto. Importe
Para a concesión das subvencións convocadas destinarase un crédito total de 50.000 euros coa seguinte distribución por aplicacións orzamentarias:
10.21.433A.770.0: 25.000,00 €.
10.21.433A.781.2: 25.000,00 €.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 8 de marzo de 2016
RESOLUCIÓN do 16 de marzo de 2016, da Secretaría Xeral para o Deporte, pola que se modifica a convocatoria contida na Resolución do 5 de novembro de 2015 pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/03/2016

A convocatoria contida na Resolución da Secretaría Xeral para o Deporte, do 5 de novembro de 2015, pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas (DOG núm. 217, do 13 de novembro), establece no seu artigo 5.1 o importe máximo do crédito destinado a atender este procedemento subvencional.
Debido a necesidades de axuste orzamentario da Secretaría Xeral para o Deporte derivadas da estimación de recursos de reposición interpostos por entidades deportivas solicitantes en convocatorias anteriores, é necesario proceder á minoración dos créditos establecidos inicialmente.
Na súa virtude, esta secretaría xeral
Modificar a convocatoria e redactar o seu artigo 5.1, contida na Resolución da Secretaría Xeral para o Deporte, do 5 de novembro de 2015, pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, do seguinte xeito:
«5.1. A concesión de subvencións reguladas nesta resolución será atendida con cargo á aplicación orzamentaria 04.40.441A.481.0 do exercicio orzamentario do ano 2016, ata un importe máximo de 1.970.000,00 € (un millón novecentos setenta mil euros). Este importe poderá ser ampliado no caso de existencia de crédito na aplicación orzamentaria no momento da resolución segundo o disposto no artigo 31 da Lei 9/2007, de subvencións de Galicia.
A contía referida distribuirase do seguinte xeito:
a) A clubs deportivos e sociedades anónimas deportivas, 1.850.000,00 € (un millón oitocentos cincuenta mil euros); a axuda máxima por beneficiario establecerase en 29.999,00 €.
b) Ás agrupacións deportivas escolares, 120.000 € (cento vinte mil euros); a axuda máxima por beneficiario establecerase en 15.000 euros».
Esta resolución entrará en vigor o mesmo día da súa publicación no
Diario Oficial de Galicia.
Santiago de Compostela, 16 de marzo de 2016
ORDE do 10 de marzo de 2016 pola que se autoriza o cambio de denominación do colexio de educación infantil e primaria de Oroso, do concello de Oroso.
Consellería de Cultura, Educación e Ordenación Universitaria — III. Outras disposicións — 23/03/2016

De conformidade co previsto no artigo 8.1 do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: A Coruña.
Concello: Oroso.
Código: 15032868.
Denominación actual: Colexio de Educación Infantil e Primaria de Oroso.
Nova denominación: Colexio de Educación Infantil e Primaria do Camiño Inglés.
Santiago de Compostela, 10 de marzo de 2016
RESOLUCIÓN do 3 de marzo de 2016, da Secretaría Xeral de Cultura, pola que se inscribe a Asociación de Amigos del Camino de Santiago y de la Santa Cruz no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 23/03/2016

Feitos:
A Asociación de Amigos del Camino de Santiago y de la Santa Cruz presenta una solicitude de inscrición no Rexistro de Entidades de Promoción do Camiño de Santiago o día 9 de febreiro de 2016.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que, para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 29 de febreiro de 2016 sobre a solicitude, no cal se constata que a Asociación de Amigos del Camino de Santiago y de la Santa Cruz persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro. Por iso,
Que a Asociación de Amigos del Camino de Santiago y de la Santa Cruz quede inscrita no Rexistro de Entidades de Promoción do Camiño de Santiago co número 210.
Santiago de Compostela, 3 de marzo de 2016
ORDE do 11 de marzo de 2016 pola que se dispón a renovación de dous vogais do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 21/03/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Renovar o mandato dos seguintes vogais no Consello de Administración da Autoridade Portuaria de Ferrol-San Cibrao, en representación da Comunidade Autónoma de Galicia:
• Diego Calvo Pouso.
• Pablo Ramón Fernández Asensio.
Santiago de Compostela, 11 de marzo de 2016
ORDE do 11 de marzo de 2016 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 21/03/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Juan Fernández García como vogal no Consello de Administración da Autoridade Portuaria de Ferrol-San Cibrao en representación da Comunidade Autónoma de Galicia.
Santiago de Compostela, 11 de marzo de 2016
ORDE do 7 de marzo de 2016 pola que se autoriza a apertura e funcionamento do centro privado Royal School do concello de Culleredo (A Coruña), para impartir o segundo ciclo de educación infantil.
Consellería de Cultura, Educación e Ordenación Universitaria — III. Outras disposicións — 21/03/2016

A representante da titularidade do centro privado Royal School, do concello de Culleredo (A Coruña), solicita autorización para impartir o segundo ciclo de educación infantil.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a apertura e o funcionamento do centro privado Royal School, do concello de Culleredo, centro que queda configurado como se sinala a seguir:
Ensinanzas que se autorizan:
3 unidades do segundo ciclo de educación infantil.
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de marzo de 2016
ORDE do 8 de marzo de 2016 pola que se extingue a autorización do centro privado Los Cerezos do concello de Pontevedra, por cesamento de actividades docentes.
Consellería de Cultura, Educación e Ordenación Universitaria — III. Outras disposicións — 21/03/2016

A titularidade do centro privado Los Cerezos, do concello de Pontevedra, solicita a extinción da autorización por cesamento de actividades.
O expediente tramítase de conformidade co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Extinguir de conformidade co artigo 17.1 do Decreto 133/1995, por cesamento nas súas actividades docentes, por instancia da titularidade do centro, a autorización do centro privado Los Cerezos, do concello de Pontevedra, código 36015986.
Segundo. A presente extinción da autorización dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de marzo de 2016
RESOLUCIÓN do 26 de febreiro de 2016 pola que se amplía o crédito dispoñible para o exercicio 2016 das bases reguladoras dos préstamos Jeremie-Igape previstos no programa operativo Feder Galicia 2007-2013 en beneficio das pequenas e medianas empresas e microempresas cofinanciadas polo Fondo Europeo de Desenvolvemento Rexional.
Instituto Galego de Promoción Económica — III. Outras disposicións — 02/03/2016

Mediante Resolución do 3 de xuño de 2014 publicouse o acordo do Consello de Dirección do Igape que aproba as bases reguladoras dos préstamos Jeremie-Igape, previstos no programa operativo Feder Galicia 2007-2013 en beneficio de pequenas e medianas empresas e microempresas cofinanciadas polo Fondo Europeo de Desenvolvemento Rexional, e procedeuse á súa convocatoria en réxime de concorrencia non competitiva (DOG nº 108, do 9 de xuño). Estas bases foron modificadas mediante a Resolución do 27 de abril de 2015 (DOG núm. 82, do 4 de maio) e mediante Resolución do 10 de setembro de 2015 (DOG nº 178, do 17 de setembro).
Inicialmente, o crédito ascendía a 8.000.000 € e incrementouse a 10.391.416,09 € mediante a Resolución do 10 de setembro de 2015 (DOG nº 178, do 17 de setembro) e en 8.768.354,04 € mediante a Resolución do 15 de decembro de 2015 (DOG nº 241, do 18 de decembro).
O éxito que está tendo este programa para o financiamento das pemes galegas, tanto polo impacto económico posto de manifesto, como polo número de solicitudes que o Igape recibe, aconsella ampliar o crédito dispoñible para o 2016.
Na súa virtude e de conformidade coas facultades que teño conferidas,
Único. Amplíase para o exercicio 2016 o crédito establecido na partida orzamentaria 08.A1.741A.8310 en 7.478.592,93 € das bases reguladoras dos préstamos Jeremie-Igape previstos no programa operativo Feder Galicia 2007-2013 en beneficio das pequenas e medianas empresas e microempresas cofinanciadas polo Fondo Europeo de Desenvolvemento Rexional, que queda establecido do seguinte xeito:
Santiago de Compostela, 26 de febreiro de 2016
RESOLUCIÓN do 19 de febreiro de 2016, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 2 de outubro de 2015 pola que se establecen as bases reguladoras xerais e se convocan para o ano 2015, en réxime de concorrencia competitiva, axudas para a realización de proxectos integrais que contribúan a unha mellor coxestión dos recursos e hábitats costeiros de importancia para a produción e reprodución dos organismos mariños dun modo responsable, equilibrado, sustentable e competitivo, que permitan mellorar as condicións de vida e traballo, a formación permanente das persoas que se dedican a esta actividade e que contribúan á conservación do medio mariño e da biodiversidade das súas especies (Diario Oficial de Galicia número 198, do 16 de outubro de 2015).
Consellería do Mar — III. Outras disposicións — 03/03/2016

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 2 de outubro de 2015 pola que se establecen as bases reguladoras xerais e se convocan para o ano 2015, en réxime de concorrencia competitiva, axudas para a realización de proxectos integrais que contribúan a unha mellor coxestión dos recursos e hábitats costeiros de importancia para a produción e reprodución dos organismos mariños dun modo responsable, equilibrado, sustentable e competitivo, que permitan mellorar as condicións de vida e traballo, a formación permanente das persoas que se dedican a esta actividade e que contribúan á conservación do medio mariño e da biodiversidade das súas especies, tal como prevé o Regulamento (UE) nº 508/2014 do Parlamento Europeo e do Consello, do 15 de maio de 2014, relativo ao Fondo Europeo Marítimo e de Pesca, e que figuran como anexo nesta resolución.
Santiago de Compostela, 19 de febreiro de 2016
1. Finalidade: proxectos integrais que contribúan a unha mellor coxestión dos recursos e hábitats costeiros de importancia para a produción e reprodución dos organismos mariños dun modo responsable, equilibrado, sustentable e competitivo, que permitan mellorar as condicións de vida e traballo, a formación permanente das persoas que se dedican a esta actividade e que contribúan á conservación do medio mariño e da biodiversidade das súas especies.
2. Financiamento: aplicación orzamentaria 2015 12.31.723A.770.1, código de proxecto contable 201500684, cofinanciada nun 75 % polo Fondo Europeo Marítimo e de Pesca (FEMP).
3. Beneficiarios e axudas concedidas:
RESOLUCIÓN do 23 de febreiro de 2016, da Dirección Xeral de Pesca, Acuicultura e Innovación Tecnolóxica, pola que se lles dá publicidade ás axudas concedidas correspondentes á convocatoria da Orde do 27 de xullo de 2015 pola que se establecen as bases reguladoras para a concesión de axudas con carácter compensatorio aos produtores de moluscos pola suspensión temporal da colleita de moluscos cultivados durante o período de programación 2007-2013, cofinanciadas co Fondo Europeo da Pesca nun 75 %, e se convoca para o exercicio 2015 o devandito procedemento.
Consellería do Mar — III. Outras disposicións — 03/03/2016

Axudas con carácter compensatorio aos produtores de moluscos pola suspensión temporal da colleita de moluscos cultivados con cargo aos fondos europeos do Fondo Europeo de Pesca (FEP).
a) Norma reguladora: Orde do 27 de xullo de 2015 pola que se establecen as bases reguladoras para a concesión de axudas con carácter compensatorio aos produtores de moluscos pola suspensión temporal da colleita de moluscos cultivados durante o período de programación 2007-2013, cofinanciadas co Fondo Europeo da Pesca nun 75 %, e se convoca para o exercicio 2015 o devandito procedemento.
b) Convocatoria: exercicio 2015.
c) Aplicación orzamentaria: 12.30.723A.772.0.
d) Finalidade da axuda: compensar as perdas do ano 2013 aos produtores de moluscos pola suspensión temporal da colleita de moluscos cultivados, suspensión derivada da contaminación dos moluscos debido á proliferación de plancto que produza toxinas ou á presenza de plancto que conteña biotoxinas.
e) Persoas ou entidades beneficiarias, importe da axuda concedida a cada unha delas e código FEP asignado definitivamente a cada expediente.
Santiago de Compostela, 23 de febreiro de 2016